text: НАП спира част от услугите си от 1 до 9 януари — Радио и ТВ 999 новини от България и света, слушайте ни и онлайн по РАДИО 999
  Добавено на: 27.12.2019 08:44
  По тази причина от приходната агенция предупреждават, че електронната услуга за подаване на уведомления за трудови договори ще бъде достъпна в периода от 1 до 9 януари, но резултатите от обработката на подадените данни ще бъдат изпращани от НАП поетапно след 10 януари. Справочната информация в този период ще е актуална към 2 януари 2020 г. За тези обстоятелства е уведомена Изпълнителна агенция "Главна инспекция по труда".
  След 10 януари ще започне и приемането на годишните декларации за облагане на доходите и на декларации за облагане с корпоративни данъци. Промяната в началната дата за деклариране на доходите е заради изискване на законодателството, уточняват от НАП.
  За периода от 1 до 9 януари 2020 г. няма да функционира електронната услуга за подаване за заявления за регистрация и дерегистрация по ЗДДС. Тези документи ще се подават на хартиен носител в офиса на НАП по регистрация.
  През този период няма да функционират и електронните услуги за подаване на искане за издаване на документ и за потвърждаване на издаден персонален идентификационен код (ПИК).
  Плащанията на здравни вноски от граждани в този период ще могат да се извършват само по банков път чрез търговските банки. В случай, че е необходимо удостоверение за възстановени здравно-осигурителни права, обаче, гражданите трябва да отидат в офиса на НАП по постоянен адрес, където ще им бъде издаден хартиен документ.
  В периода от 1 до 9 януари 2020 г. информацията за задълженията и плащанията чрез е-услугите на НАП ще бъде актуална към 31.12.2019 г. На 10.01.2020 г. след приключване на дейностите по годишното приключване, данните ще бъдат актуализирани
  В последния работен ден на тази година – 31 декември, плащания без такса чрез е-услугата Виртуален ПОС на НАП ще се приемат до 9,00 ч., а плащания с дебитни и кредитни карти на ПОС терминали в офисите на НАП могат да се извършват до 13,00 ч.